CELEX: 32006R1714
Language: mt
Date: 2006-11-20 00:00:00
Title: Regolament tal-Kummissjoni (KE) Nru 1714/2006 tal- 20 ta' Novembru 2006 li jqassam, għas-sena tas-suq 2006/2007, 5000 tunnellata ta' fibra qasira tal-kittien u fibra tal-qanneb bħala kwantitajiet nazzjonali garantiti bejn id-Danimarka, il-Greċja, l-Irlanda, l-Italja u l-Lussemburgu

17.12.2008        MT             Il-Ġurnal Uffiċjali ta’ l-Unjoni Ewropea                          605

32006R1714

21.11.2006                    IL-ĠURNAL UFFIĊJALI TA’ L-UNJONI EWROPEA                         L 321/17

                REGOLAMENT TAL-KUMMISSJONI (KE) Nru 1714/2006

                                     tal-20 ta' Novembru 2006

  li jqassam, għas-sena tas-suq 2006/2007, 5000 tunnellata ta' fibra qasira tal-kittien u
fibra tal-qanneb bħala kwantitajiet nazzjonali garantiti bejn id-Danimarka, il-Greċja, l-
                            Irlanda, l-Italja u l-Lussemburgu

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1673/2000 tas-27 ta' Lulju 2000 dwar
l-organizzazzjoni komuni fis-swieq tal-kittien u l-qanneb imkabbra għall-ħjut1, u b'mod
partikolari l-Artikolu 9 tiegħu,

Billi:

(1)      L-Artikolu 8(1) tar-Regolament tal-Kummissjoni (KE) Nru 245/20012, li stabbilixxa
         regoli dettaljati għall-applikazzjoni tar-Regolament (KE) Nru 1673/2000, jistipula li t-
         tqassim ta’ 5000 tunnellata ta' fibra qasira tal-kittien u fibra tal-qanneb bħala
         kwantitajiet nazzjonali garantiti, kif previst fl-Artikolu 3(2)(b) tar-Regolament (KE)
         Nru 1673/2000, għandu jsir qabel is-16 ta' Novembru tas-sena tas-suq kurrenti.

(2)      Għal dak l-iskop, id-Danimarka u l-Italja bagħtu lill-Kummissjoni informazzjoni
         relatata ma' l-erjas koperti b'kuntratti ta' bejgħ/xiri, ftehim ta' proċessar u kuntratti ta'
         proċessar, u stima tar-rendiment tat-tiben tal-kittien u tal-qanneb, kif ukoll tal-fibra.

(3)      Bil-maqlub, ebda fibra tal-kittien jew qanneb m'hi se tiġi prodotta għas-sena tas-suq
         2006/2007 fil-Greċja, l-Irlanda u l-Lussemburgu.

(4)      Fuq il-bażi ta' stimi ta' produzzjoni li jirriżultaw mill-informazzjoni pprovduta, il-
         produzzjoni totali fil-ħames Stati Membri konċernati mhux se tilħaq il-kwantità totali
         ta' 5000 tunnellata allokati għalihom, u l-kwantitajiet nazzjonali garantiti li jidhru
         hawn taħt għandhom ikunu stabbiliti.

1
         ĠU L 193, 29.7.2000, p. 16. Ir-Regolament kif emendat l-aħħar bir-Regolament (KE) Nru 953/2006
         (ĠU L 175, 29.6.2006, p. 1).
2
         ĠU L 35, 6.2.2001, p. 18. Ir-Regolament kif emendat l-aħħar bir-Regolament (KE) Nru 873/2005
         (ĠU L 146, 10.6.2005, p. 3).
 ---pagebreak--- 606            MT                 Il-Ġurnal Uffiċjali ta’ l-Unjoni Ewropea       17.12.2008

(5)    Il-miżuri li hemm dispożizzjoni dwarhom f'dan ir-Regolament huma skont l-opinjoni
       tal-Kumitat ta' Ġestjoni għall-Fibri Naturali,

ADOTTAT DAN IR-REGOLAMENT:

                                               Artikolu 1

Għas-sena tas-suq 2006/2007, it-tqassim ta' kwantitajiet nazzjonali garantiti previsti fl-
Artikolu 3(2)(b) tar-Regolament (KE) Nru 1673/2000 għandu jkun kif ġej:

–       Id-Danimarka: 2 tunellati,

–       Il-Greċja: 0 tunellati,

–       L-Irlanda: 0 tunellati,

–       L-Italja: 241 tunellati,

–       Il-Lussemburgu: 0 tunellati.

                                               Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
f'Il-Ġurnal Uffiċjali tal-Unjoni Ewropea.

Jibda japplika mis-16 ta' Novembru 2006.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, l-20 ta' Novembru 2006.
Ghall-Kummissjoni

Mariann FISCHER BOEL

Membru tal-Kummissjoni